Diari Oficial de la Generalitat Valenciana


Sumari del DOGV 6701, del 27-01-2012 (2012/776)

RESOLUCIÓ de 25 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de la correcció d'error material en l'acord de modificació i pròrroga del protocol general, entre l'Administració General de l'Estat i la Generalitat, per a l'aplicació de la Llei 45/2007, de 13 de desembre, per al desenrotllament sostenible del medi rural.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6701

Data del DOGV
:   27-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/776


Data del document
:   25-01-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 25 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de la correcció d'error material en l'acord de modificació i pròrroga del protocol general, entre l'Administració General de l'Estat i la Generalitat, per a l'aplicació de la Llei 45/2007, de 13 de desembre, per al desenrotllament sostenible del medi rural. [2012/776]  
L'Administració General de l'Estat i la Generalitat han subscrit, després de la tramitació prèvia reglamentària, el 27 de setembre de 2011, correcció d'error material en l'acord de modificació i pròrroga del protocol general per a l'aplicació de la Llei 45/2007, de 13 de desembre, per al desenrotllament sostenible del medi rural.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada correcció, que ha quedat inscrita en el Registre de Convenis de la Generalitat amb el número 0044/2012, i que figura com a annex d'esta resolució.  
  
Valencia, 25 de gener de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Correcció d'error material en l'acord de modificació i pròrroga del protocol general entre l'Administració General de l'Estat i la Comunitat Valenciana per a l'aplicació de la Llei 45/2007, de 13 de desembre, per al desenrotllament sostenible del medi rural  
  
Madrid, 27 de setembre de 2011  
  
REUNITS  
D'una part, el senyor Josep Puxeu Rocamora, secretari d'estat de Medi Rural i Aigua del Ministeri de Medi Ambient, i Medi Rural i Marí, en virtut del Reial Decret 574/2008, de 21 d'abril, pel qual es disposa el seu nomenament, que actua en nom i representació de l'esmentat departament de l'Administració General de l'Estat d'acord amb les facultats que li atribuïx l'Orde ARM/939/2011, de 13 d'abril, sobre delegació de competències en l'àmbit del Ministeri de Medi Ambient, i Medi Rural i Marí.  
I d'una altra, la senyora Maritina Hernández Miñana, consellera d'Agricultura, Pesca, Alimentació i Aigua de la Generalitat Valenciana, en la representació legal que té atribuïda, i en virtut de les facultats que li conferixen la Llei 5/1983, de 30 de desembre, del Consell, i el Decret 5/2011, de 21 de juny de 2011, del president de la Generalitat, pel qual es determinen les conselleries en què s'organitza l'administració de la Generalitat i d'acord amb el que establix el Decret 113/2011, de 2 de setembre de 2011, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua (DOCV de 6 de setembre de 2011)  
  
  
EXPOSEN  
Que amb data 31 de maig de 2011 es va subscriure a l'acord de modificació i pròrroga del protocol general entre l'Administració General de l'Estat i la Comunitat Autònoma Valenciana per a l'aplicació de la Llei 45/2007, de 13 de desembre, per al desenrotllament sostenible del medi rural.  
Que advertit error material en la segona clàusula «Modificació de la clàusula segona. Actuacions objecte del protocol», de conformitat amb el que establix l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a esmenar d'ofici el dit error, i passa la segona clàusula del referit acord a quedar redactada com seguix:  
  
Segona. Modificació de la clàusula segona. Actuacions objecte del protocol  
  
S'afig un últim paràgraf a la clàusula segona d'acord amb el següent:  
«Si la firma del referit conveni de col·laboració no poguera tindre lloc abans del 30 de setembre de 2011, el seu escenari pressupostari s'acomodarà als cinc següents exercicis, i es mantindran les preassignacions indicatives globals per a la Comunitat Autònoma contingudes en el Programa de Desenrotllament Rural Sostenible, aprovat pel Reial Decret 752/2010, de 4 de juny».  
I com a prova de conformitat, les parts subscriuen esta correcció d'error material per triplicat exemplar, al lloc i en la data a l'inici indicats, i rubriquen cada una de les pàgines de què consta.  
  
La ministra de Medi Ambient i Medi Rural i Marí, p.d. el secretari d'estat de Medi Rural i Aigua (capítol I, 1.c) Orde ARM 939/2011, de 13 d'abril, BOE de 16.04.2011): Josep Puxeu Rocamora.  
La consellera d'Agricultura, Pesca, Alimentació i Aigua de la Generalitat Valenciana: Maritina Hernández Miñana.